**Farské oznamy**

**Dvadsiata siedma nedeľa v cezročnom období – rok C (5. 10. 2025)**

|  |  |  |
| --- | --- | --- |
| Pondelok | Sv. Bruna, kňaza | 17.30 |
| Utorok | Ružencovej Panny Márie | 7.00 |
| Streda |  | 17.30 |
| Štvrtok |  | 7.00 |
| Piatok | Výročie posviacky katedrálneho chrámu | 17.00 |
| Sobota |  | 17.00 Oblazov |
| Nedeľa | Dvadsiata ôsma nedeľa v cezročnom období | 8.00 a 10.30 |

Po prvom úspešnom kurze Alfy pre dospelých, ponúkame druhý kurz od 3.11. vždy v pondelok od 18.30 do 20.00. Prosím, aby ste si nad tým porozmýšľali a záujemci nech sa prihlásia v sakristii. Je to séria 16-tich stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.

Vo štvrtok o 18.00 pozývam chlapov na stretnutie do pastoračného centra.

V sobotu 11.10. od 7.30 do 12.00hod. chcem poprosiť mužov o brigádu na kostole. Chceli by sme dokončiť práce na rekonštrukcii kostola. Upratať a ponosiť drevo, poval, namontovať kríž, odstrániť nedostatky... Väčšia účasť by nám dosť pomohla, lebo počasie sa bude asi len zhoršovať, tak vás prosím, ak by ste si našli čas, bolo by to super.

Dnes po sv. omši bude prvonedeľná zbierka pre potreby našej farnosti.

Chcem sa poďakovať poľovníckemu združeniu Zora za prípravu tejto sv. omše i za program po nej a občerstvenie, obecnému úradu za pomoc, p. kostolníčke a nášmu zboru za sprevádzanie sv. omše. Výťažok z občerstvenia poľovnícke združenie daruje na kostol. Ďalej ďakujem za vaše modlitby a obety. Ďalej ďakujem za kvetinovú výzdobu, finančnú podporu našej farnosti. Na budúci týždeň prosím o upratovanie skupinu č.5. S p.farárom Špánikom sme boli pozrieť d.p. Šupu, ktorý vás srdečne pozdravuje. Dávam do pozornosti seriál The Chosen. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.